text:  Je to celkom dobrá akčná komédia s Jackie Chanom, ktorá patrí do jeho slabého priemeru. Má iba priemerný a na Hong Kongskú akčnú komédiu veľmi netypický príbeh o žene, ktorá nájde obyčajný odkaz vo fľaši a tak sa vydá do Hong Kongu hľadať svoju osudovú lásku a zamiluje sa do Jackieho Chana, obchodníka so smetím. Celý film má takú príjemnú pohodovú atmosféru, ale v tomto žánri to veľký klad nie je. Na jednej strane sa na celý film dobre pozerá a kvôli krátkej dĺžke ani nenudí, ale zároveń si nemyslím, že je dobrou voľbou, ked´ má film dostatok akcie a pritom hlavnému hrdinovi nejde ani raz o život a nie je vôbec nahnevaný a ani zranený. Ako som už spomínal, akcie je tu dostatok a je presne taká, akú si aj väčšina ľudí predstaví pri počutí pojmu akcia Jackieho Chana, teda v skutočnosti veľmi nereálna akcia s množstvom humoru. V rámci jeho tvorby patrí určite do podpriemeru, ale obidva súboje s Američanom sú dosť dobré a hlavne ten posledný, ktorý je výborný aj po humornej stránke. Pochváliť musím aj zaujímavú choreografiu s basebalovými palicami. Ale sklame, že tu Jackie Chan nepredvedie nič zo svojho kaskadérskeho umenia. Páči sa mi tu aj herecké obsadenie, hlavne Qi Shu a Tony Leung, ale jeho postava je tu úplne zbytočná. Tento film majú veľmi radi naše televízie, hráva niekoľkokrát za rok a aj ked´ Jackie Chan má množstvo podstatne lepších filmov, tak ma Inštinkt lovca vždy dobre pobaví, aj ked´ som ho videl už veľakrát. A určite ma baví viac ako napríklad Križovatka smrti alebo Shanghajský rytieri. 67%
item_title: Instinkt lovce
item_directors: Vincent Kok
item_screenwriters: Jackie Chan Vincent Kok Yiu-Fai Lo
item_cast: Jackie Chan Qi Shu Tony Leung Chiu-wai Ken Lo Sung Young Chen Elaine Yin-Ling Kam Bradley James Allan Tats Lau Vincent Kok Sam Lee Stephen Chow Stephen Fung Daniel Wu Richie Jen Eric Kot Shelley Cheung Mars Jo Koo Annie Wu Sandra Ng Ken Wong Kar-Ying Law Pauline Yeung Sherwin Tak-Fung Ming Wai-cheung Mak Chi-hung Tsui Mark Lui Alice Pang Sammy Leung Kitty Yuen Joe Cheng Tenky Kai-Man Tin Maggie Hoh-Yee Cheung Eileen Tung Yung Kwan Rocky Lai Pak-kei Wong Rain Li